Jørn-Kr. Jørgensen

Jørn-Kristian Jørgensen (født 1954) er en norsk forfatter, redaktør og informasjonsrådgiver. Jørgensen har publisert flere av bøkene sine på Commentum Forlag, blant annet Mens tiden går (2006) og En form for kjærlighet (2009). Jørgensen er fra Oslo.

Jørgensen ble i 1982 ansatt ved daværende Oslo politikammer (nå Oslo politidistrikt), først som førstekonsulent, deretter som seniorrådgiver ved distriktets Stab for kommunikasjon. Fra 1986 besvarte han spørsmål om politiet og politiets arbeid i «Politispalten» til Mikke Mus-klubben. 

Jørgensen har skrevet flere bøker om politiet, blant annet Politinotater 1644–2014 og Vi hadde andre drømmer (om Oslo-politiet under 2. verdenskrig). Han har også redigert boken Sakens sanne sammenheng, om Trondheimspolitiet gjennom tidene, sammen med Jan Algar Selin. Blant hans nyere bøker er Trøster og tyrann, om hovedpolitistasjonen Møllergaten 19, og Vårt vidunderlige Oslo, om Oslo by – sammen med tegneren Tor Wilthill.

Jørn-Kr. Jørgensen er redaktør for Norsk Politihistorisk Årbok, som utgis av Norsk politihistorisk selskap og for fagbladet «Politipensjonisten».

Siden desember 2019 er Jørgensen fri og uavhengig forfatter med base i Oslo.

Bibliografi
Jørgensen, Jørn-Kr. (red.) 

Jørgensen, Jørn-Kr. (red.) 

Retterstøl, Nils og Jørgensen, Jørn-Kr.: I grenseland - fra en psykiaters liv, Cappelen Damm.
Jørgensen, Jørn-Kr.: Guddommelig kvinnegnist - historien om Othilie Tonning - frelsesoffiser - sosialreformator - slumsøstergeneral, Lunde Forlag.
Jørgensen, Jørn-Kr.: Politinotater - Oslo politidistrikt 270 år, utgitt av Oslo politidistrikt.
Jørgensen, Jørn-Kr.: Mens tiden går, Commentum Forlag AS.
Jørgensen, Jørn-Kr.: En form for kjærlighet - om psykoanalyse, Commentum Forlag.
Jørgensen, Jørn-Kr.: Vi hadde andre drømmer - om Oslo politi under andre verdenskrig, utgitt av Oslo politidistrikt.
Jørgensen, Jørn-Kr.: Vårt vidunderlige Oslo - med tegninger av Tor Wilthil, Commentum Forlag AS.
Jørgensen, Jørn-Kr.: (2022) Notater - selvbiografiske og andre dagsboksblad, Commentum Forlag AS.
Jørgensen, Jørn-Kr.: (2022) Jeg kan høre en melodi - om orkestrene og annet i Auschwitz, Birkenau og Buna, Commentum Forlag AS.
Jørgensen, Jørn-Kr.: (2023) Politiprofiler - om politifolk som er på vei i glemmeboken (Bind I), Commentum Forlag AS

 Utmerkelser 
Politimedaljen med laurbær - tildelt av Politidirektoratet/Politidirektøren (2022)

Politimedaljen med to stjerner - tildelt av Politidirektoratet

Oslo Politiforenings (OPF) Hederstegn

Politiets Pensjonistforbunds (PPF) Hederstegn

 Kilder 
 Commentum

Kategori:Norske forfattere
Kategori:Fødsler i 1954
Kategori:Fødselsdato ikke oppgitt